Екатерина Ненчева
Унила есен тихо стъпва в долината…

chitanka.info

Унила есен тихо стъпва в долината,

полето сепнато мълчи.

Смутено милва слънцето цветята

със сетни ледени лъчи.

Пред сетните лъчи студени —

усмихват се цветята пак…

в усмивка тъжна, скриват те смутени

печал по сетний слънчев зрак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.